གསུམ།ཚད་ལྡན་གྱི་འགུལ་རྣམ་སྙོམ་སྒྲིག་ལམ་ལུགས་འཛུགས་དགོས།ཡུལ་སྐོར་རྒྱུ་རྐྱེན་གཙོ་བོའི་རིན་གོང་དེ་ཡུལ་སྐོར་ཚོང་རྫས་སམ་ཞབས་ཕྱིའི་སྤྱི་ཚོགས་ཀྱི་ཆ་སྙོམས་མ་གནས་དང་ཚོང་རའི་མཁོ་འདོན་གནས་བབ།སྤྱི་ཚོགས་ཀྱི་ཐེག་ནུས།སྤུས་ཚད་རིམ་པ།ཐོན་ཁུངས་ཁོར་ཡུག་གི་ཕན་འབྲས་བཅས་གཞིར་བཟུང་ཞིང་།འཛད་སྤྱོད་པ་དང་ཚོང་གཉེར་པ།ལས་རིགས་རྩ་འཛུགས་ཀྱི་སྙོམ་སྒྲིག་རེ་ཞུ་གཞིར་བཟུང་ནས་དུས་ཐོག་ཏུ་སྙོམ་སྒྲིག་བྱ་དགོས།རིན་གོང་གཙོ་གཉེར་ལས་ཁུངས་ཀྱིས་ཞུ་ཐེབས་ཐོ་འགོད་བྱས་རྗེས།ཚོང་གཉེར་བྱེད་པོས་སྙོམ་སྒྲིག་བྱས་པའི་རིན་གོང་གཞིར་བཟུང་ནས་ཚོང་གཉེར་དང་ཕྱིར་འཚོང་བྱ་དགོས།འགན་འཁུར་ལས་ཁུངས་ནི་རིམ་པ་སོ་སོའི་རིན་གོང་གཙོ་གཉེར་ལས་ཁུངས་ཀྱིས་འགན་འཁུར་བ་དང་།བཟོ་ཚོང་སྲིད་འཛིན་དོ་དམ་ལས་ཁུངས་དང་ཡུལ་སྐོར་ལས་ཁུངས་ཀྱིས་གཞོགས་འདེགས་བྱེད་རྒྱུ་ཡིན།